Keskustelu:Suomen Rauhanpuolustajat

message: Tämä on sitten 1. kirjoittamani artikkeli Wikipediaan, joten palautetta saa antaa! :) MikkoK Maalis 3 2006 klo 13.40 (Suomen aikaa)
replies: text: Ihan ok ajatellen rauhanpuolustajien kannalta. Rauhanpuolustajiahan aikoinaan on kritisoitu kovastikin siitä, että suomettumisen aikaan olivat NL:n ohjauksessa kritisoiden vain naton aseita . Tästä puolesta pitäisi kirjoittaa myös.--Teveten 3. maaliskuuta 2006 kello 11.47 (UTC)
Olet täysin oikeassa. Täytyy jossakin välissä "googlettaa" hakusanoilla +rauhanpuolustajat +skp & lisätä tekstiä myös tuosta näkökulmasta.MikkoK klo 13.52  (Suomen aikaa)

text: Laitoin jo. terv--Teveten 3. maaliskuuta 2006 kello 11.56 (UTC)
Kiitos paljon! Väärinkäsitysten välttämiseksi täytyy sanoa että en ole Rauhanpuolustajien jäsen; ainut yhdistys jossa olen joskus ollut jäsen on Suomen Kauppaopiskelijoiden Liitto SKOL MikkoK 3. maaliskuuta 2006 13.58

text: Ei mitään vaikka olisitkin. Tervetuloa!--Teveten 3. maaliskuuta 2006 kello 12.06 (UTC)

message: Väite: "1984 arvioitiin, että järjestön palveluksessa eri aikoina olleiden kymmenien palkkatoimitsijoiden joukkoon oli kaikkiaan kelpuutettu vain yksi ainoa ei-taistolainen." on täysin älytön. Suomen Rauhanpuolustajat perustettiin kymmeniä vuosia ennen käsitteen taistolaisuus keksimistä (=1971) ja SKP jakautui varsinaisesti enemmistöön ja vähemmistöön joka tapauksessa vasta 1960-luvun puolivälissä. Ytimen artikkelin kirjoittaja ei selvästikään tiedä mistä puhuu. Voi toki olla, että 1970/1980-luvuilla taistolaiset dominoivat rauhanpuolustajien henkilöstöä, mutta mainittua artikkelia ei epämääräisyydessään voi käyttää lähteenä tästä asiasta.--Ap4k 13. helmikuuta 2007 kello 15.51 (UTC)
replies: text: Sanatarkastihan tuossa Ydin-lehden artikkelissa sanotaan "kymmenien palkkatoimitsijoiden joukkoon". En tuonne Rauhanpuolustajien historiaa, mutta olisiko esim. niin, että palkkatoimitsijoita ei alkuvaiheessa ollut??--Teveten 13. helmikuuta 2007 kello 16.18 (UTC)
replies: text: : Kokonaisuudessaanhan muotoilu on siis "Järjestöjen palveluksessa eri aikoina olleiden kymmenien palkkatoimitsijoiden joukkoon". Kun kerran artikkeli on kirjoitettu 1984 voisi olettaa, ettei ilmauksella "eri aikoina" tarkoiteta vain viimeistä 15 vuotta. Kuulostaisi aika epätodennäköiseltä, että rauhanpuolustajilla ei olisi ollut palkattuja toimitsijoita ennen 1970-lukua, mutta ei minulla ainakaan toistaiseksi ole lähdettä, johon voisi tukeutua.--Ap4k 13. helmikuuta 2007 kello 16.38 (UTC)
thread_title: Väite taistolaisista

message: Millainen rooli Rauhanpuolustajilla oli ns. rauhanlain ajamisessa? --Jmk 11. tammikuuta 2008 kello 16.21 (UTC)
replies: text: En tiedä, mutta Mirjam Vire-Tuominen oli järjestön pääsihteeri lakialoitteen aikaan.--Teveten 3. marraskuuta 2008 kello 12.04 (EET)
thread_title: Rauhanlaki

message: Artikkelissa on ristiriita. Heti alussa kerrotaan yhdistyksen olevan poliittisesti sitoutumaton, sitten seuraa pitkä historia poliittista sitoutumista, poliittista toimintaa ja poliittisia kannanottoja. Kumpi on totta? Vai pitäisikö alkumääritelmässä lukea, että "järjestö on oman määritelmänsä mukaan..."? Tuohirulla 2. marraskuuta 2008 kello 02.49 (EET)
thread_title: Poliittisesti sitoutumaton

message: Otsikon alle lisätty kappale Jouko Jokisalosta on ilmeisen tarpeeton, sillä se ei varsinaisesti käsittele Rauhanpuolustajien suhdetta kommunisteihin eikä Neuvostoliittoon. Ainakaan kappaleen sisältämien tietojen ja lähteiden perusteella Jokisalo ei samanaikaisesti ole ollut Stasin agentti ja kommunisti kun hän on ollut "vahvasti mukana" järjestön toiminnassa. Lisäksi yksikään lähteistä ei anna ymmärtää, että Jokisalo olisi ollut erityisen tärkeä kommunisti tai erityisen tärkeä Rauhanpuolustajien jäsen. En tunne miestä sen kummemmin, mutta lähteiden ja sanamuodon perusteella kappale tuntuu lähinnä iltapäivälehtimäiseltä pläjäykseltä "Ex-vakooja ollut mukana järjestön toiminnassa!" -- Piisamson 4. elokuuta 2009 kello 18.40 (EEST)
replies: text: Lisäksi väite "on julkaissut useita hänen kirjojaan" on harhaanjohtava, kun kyse on siitä, että kirjankustantaja Like yhdessä Rauhanpuolustajien kanssa on julkaissut kaksi Jokisalon ja Pekka Isakssonin yhdessä kirjoittamaa kirjaa. Eiköhän ne ole julkaistu aiheensa eikä kirjoittajiensa tähden. -- Piisamson 4. elokuuta 2009 kello 18.44 (EEST)
replies: text: :Palautin osuuden Jokisalosta. Hänellä on merkittävä asema Rauhanpuolustajissa. Järjestö ei julkaise kenen tahana artikkeleita ja kirjoja tai käytä ketä tahansa asiantuntijana tilaisuuksissaan. Jouko Jokisalo oli kommunisti ja on sitä edelleen tai ainakin äärivasemmistolainen aktiivi. Hän osallistui mm. kommunistisen nuorisoliiton  Punaisille kesäpäiville 2004. Jokisalo on yksi lisätodiste järjestön äärivasemmistolaisyhteyksistä, joita kyseinen kappale juurikin käsittelee. Tieto on merkittävä kyseisessä yhteydessä, eikä sen poistamiseen ole hyviä perusteita.

text: :Koska kirjoja on kaksi, poistin sanan "useita" kirjojen määrän kuvaajana.--Melkoikea 9. elokuuta 2009 kello 02.44 (EEST)
replies: text: ::En näe lähdettä sille että Jokisalo on "vahvasti mukana" järjestössä. Allekirjoitan Piisamsonin kommentin yllä. Samaten kiinnittäisin huomion siihen, että jos Jokisalo on ainakin äärivasemmistolainen aktiivi, on se varsin eri asia kuin yhdistää Jokisalon aikaisempi vakoilutoiminta Rauhanpuolustajiin. Mikä lähde yhdistää Jokisalon vakoojana ja Rauhanpuolustajien jäsenenä? Näillä perusteilla toistaiseksi kumoan lisäyksen, asiasta kertovat lähteet puuttuvat. Terv. --Riisipuuro 9. elokuuta 2009 kello 03.31 (EEST)--
thread_title:  Yhteydet kommunisteihin ja Neuvostoliittoon